Kryeministrja e re britanike Liz Truss dhe politika e jashtme 
Kryeministrja e re duhet të luftojë inflacionin, problemet me energjinë dhe krizën ekonomike ndërsa ajo drejton një parti të ndarë konservatore 
Liz Truss mori zyrtarisht postin e kryeministres të martën, duke zëvendësuar zotin Boris Johnson, i cili njoftoi dorëheqjen në muajin korrik. Siç njofton nga Londra korrespondenti i Zërit të Amerikës Henry Ridgwell, udhëheqësja e re britanike njihet për qëndrimet e saj të forta në politikën e jashtme, duke premtuar një qëndrim të ashpër kundër Rusisë dhe Kinës. Por fillimisht, ajo përballet me sfida të vështira në Britaninë e Madhe. Ndryshimi i qeverisë në Britani - një vendi që rrallëherë i mungojnë ceremonitë. Kryeministri në largim, Boris Johnson, u takua me Mbretëreshën Elizabeth të martën në rezidencën e saj në Skoci për të ofruar dorëheqjen. Mbretëresha 96-vjeçare nuk është në gjendje të udhëtojë për shkak të problemeve shëndetësore. Pak orë më vonë, Liz Truss bëri të njëjtin udhëtim, ndërsa mbretëresha i kërkoi asaj të formojë qeverinë e re. Ajo është kryeministrja e pesëmbëdhjetë që emërohet nga Mbretëresha Elizabeth. Pas kthimit në Londër, Kryeministrja Truss iu drejtua vendit. Por “muaji i mjaltit politik” ka të ngjarë të jetë i shkurtër, thotë për Zërin e Amerikës analisti i njohur John Kmpfner me Institutin Mbretëror të Çështjeve Ndërkombëtare që njihet si “Chatham House”. Pavarësisht premtimit për të ulur taksat, raportohet se zonja Truss do të shpenzojë deri në 150 miliardë dollarë për ngrirjen e faturave të energjisë. Ajo ka premtuar të rrisë shpenzimet e mbrojtjes në 3% të prodhimit të brendshëm bruto, që vlerësohet rreth 180 miliardë dollarë. Ndërkohë, zonja Truss është zotuar se do të vazhdojë të japë ndihma ushtarake dhe humanitare për Ukrainën. , tha Volodymyr Zelenskyy, president i Ukrainës. Ndërsa drejtonte politikën e jashtme të vendit, zonja Truss mbajti një qëndrim të ashpër ndaj Kinës, thotë Neil Melvin me “Royal United Services Institute”. Zonja Truss është zotuar të anulojë një marrëveshje kyçe të Brexit që zoti Johnson nënshkroi me Bashkimin Evropian lidhur me Irlandën e Veriut. thotë analisti John Kampfner. Presidenti Joe Biden e uroi zonjën Truss në Twitter, duke thënë se uron thellimin e "marrëdhënieve speciale" me Britaninë. , thotë John Kmpfner me Institutin Mbretëror të Çështjeve Ndërkombëtare që njihet edhe si Chatham House. Analistët thonë se rrallë herë një kryeministër i ri është përballur me kaq shumë sfida pas marrjes së postit.